Publication: Magyar Közlöny
Issue: MK-2002-123 (Year: 2002, Number: 123)
Era: 1990-2004
Section: az 1989. évi XIII. törvény 21. § (1) és (2) bekezdésének
Paragraph Index: 259

e) A fentiek alapján az Alkotmánybíróság a következõ tényeket állapította meg: — a vállalati tanács, valamint a dolgozók közgyûlésének általános vezetésével mûködõ állami vállalatokból átalakult társaságoknak a korábbi állami vállalati vagyonból fennmaradó, értékesíthetõ rész vételárából való részesedését a jogszabály több feltétel megvalósulása esetére állapította meg, — dolgozói részvényt akkor kellett kibocsátani, ha a részvénytársasággá alakult állami vállalat vagyonából a feltételek megléte folytán a részesedést a társaság megkapta, — a társaságnak a korábbi állami vállalat vagyonából fennmaradó értékesíthetõ rész vételárából való részesedésérõl és a dolgozói részvény kibocsátásáról szóló szabályokat a tulajdoni rendszer átalakulásának kezdetén, 1989-ben kibocsátott törvény tartalmazta, amely az állami vagyonkezelõ szervezetek létrehozásával kapcsolatban külön törvények megalkotásának szükségességét mondta ki, és az egész szabályozás megváltoztatása — a tulajdoni rendszer átalakulásának folyamatában — egyébként is várható volt, — a tulajdoni rendszer változásával, az állami vagyonkezelõ szervezetekrõl szóló szabályok megalkotásával összefüggésben már 1990-ben módosultak a társaság vételárból való részesedésének feltételei, — a tulajdoni rendszer átalakulásának új lépéseként 1992-ben megalkotott MRPtv. a támadott rendelkezésével nem szüntette meg a társaság részesedését (és a dolgozó részvényeknek a társaság részesedésétõl függõ kibocsátását), hanem azt mondta ki, hogy a társasági részesedésrõl szóló szabályokat „nem kell alkalmazni” — az MRP sajátos megoldásaira tekintettel — azoknál a társaságoknál, amelyeknél az állami vagyonkezelõ szervezet értékesít vagyonrészeket MRP szervezetnek, — az állami vagyonkezelõ szervezetrõl szóló 1992. évi új szabályok kidolgozásával összefüggésben megalkotott, a tulajdoni rendszer átalakulásáról szóló, szintén 1992. évi törvény helyezte hatályon kívül a társaságoknak a vételárból való részesedésérõl és a dolgozói részvényeknek a részesedés mértékéig történõ kibocsátásáról szóló szabályokat.

Source: https://magyarkozlony.hu/hivatalos-lapok/ee6da2c952e39a08dd5cce0d55f7c88c55158dce/dokumentumok/166f1baa82104a54f27b63d4d0b92095a3a9e25a/letoltes